Talle bomontploffings ruk ThailandBeseerdes op die toneel. Foto: Daily News via AP ŉ Bom het omstreeks 8:00 in die Surat Thani-provinsie ontplof. Een persoon is dood en drie is beseer. Teen 8:41 het twee bomme naby die Patong-strand in Phoeket ook ontplof. In die voorval is slegs ŉ motorfietsbestuurder beseer. Twee bomme het 09:00 in Hua Hin, ŉ toeristebestemming, ontplof en vyf mense is beseer. Teen 9:30 het verskeie bomme in die Phang Nga-provinsie ontplof, maar niemand is beseer nie. Talle bomontploffings is Donderdag in Hau Hin aangemeld waarin een persoon dood en minstens 20 beseer is. Minstens vyf mense is ook Donderdag beseer in bomaanvalle in Trang. Volgens berigte is vier mense in totaal in Donderdag en Vrydag se bomaanvalle dood. Buiten die bomontploffings is daar ook talle groot brande by verskeie markte aangemeld. Prawit Wongsuwon, adjunk-premier, het gesê hy vermoed die ontploffings is “deur dieselfde bende veroorsaak” en dat polisie die voorvalle ondersoek. “Die rede vir die ontploffings is nog onduidelik,” het Wongsuwon gesê. Premier Prayut Chan-o-cha het gesê die regering sal alles in sy vermoë doen om mense se veiligheid te verseker.